34. 34. Rahoituskertomus Euroopan Maatalouden Ohjaus- ja Tukirahasto EMOTR:n Tukiosasto - Varainhoitovuosi 2004 {SEK(2005) 1632} /* KOM/2005/0633 lopull. */





[pic] | EUROOPAN YHTEISÖJEN KOMISSIO | Bryssel 14.12.2005 KOM(2005) 633 lopullinen 34. RAHOITUSKERTOMUS EUROOPAN MAATALOUDEN OHJAUS- JA TUKIRAHASTOEMOTR:N TUKIOSASTO– VARAINHOITOVUOSI 2004 –{SEK(2005) 1632 } SISÄLLYSLUETTELO 1. TALOUSARVIOMENETTELY 3 1.1. Alustava talousarvioesitys 2004 3 1.2. Talousarvioesitys vuodeksi 2004 3 1.3. Vuotta 2004 koskeva oikaisukirjelmä 3 1.4. Vuoden 2004 talousarvion hyväksyminen 3 1.5. Lisätalousarvio nro 1/2004 3 1.6. Lisätalousarvio nro 10/2004 3 2. KÄYTTÖVARAT JA MÄÄRÄRAHOJEN HOITO 4 A. MÄÄRÄRAHOJEN HOITO 4 2.1. Vuodeksi 2004 käytettävissä olevat määrärahat 4 2.2. Vuonna 2004 käytettävissä olevien määrärahojen käyttö 4 2.3. Viran puolesta varainhoitovuodelta 2003 varainhoitovuoteen 2004 siirretyt määrärahat 5 2.4. Varainhoitovuoden 2003 erikseen esitettävät siirrot 5 2.5. EMOTR:n tukiosaston sisäiset siirrot 6 B. ENNAKKOMAKSUT 6 2.6. Jäsenvaltioille maksetut ennakot 6 3. VARAINHOITOVUODEN 2004 TALOUSARVION TOTEUTUMINEN 7 4. TALOUSARVION TOTEUTUMISTA KOSKEVAT HUOMAUTUKSET 7 4.1. Alaotsake 1a 7 4.2. Alaotsake 1b 9 4.3. Menojen jakautuminen toimenpiteiden taloudellisen luonteen mukaan 9 LIITE – VARAINHOITOVUOSI 2004 – EMOTR:N TUKIOSASTON MÄÄRÄRAHOJEN LOPULLINEN TÄYTÄNTÖÖNPANO 11 Huom. : Tähän kertomukseen liittyy komission yksiköiden valmisteluasiakirja. Valmisteluasiakirjan koko teksti löytyy englanniksi (liitteet ranskaksi) maatalouden pääosaston Internet-sivuilta. TALOUSARVIOMENETTELY Alustava talousarvioesitys 2004 Komissio hyväksyi vuoden 2004 alustavan talousarvioesityksen (johon sisältyi EU:n 10:tä uutta jäsenvaltiota koskevat arviot) ja teki sitä koskevan ehdotuksen budjettivallan käyttäjälle vuoden 2003 toukokuussa. EMOTR:n tukiosastolle ehdotetut kokonaismäärärahat olivat 47 873,9 miljoonaa euroa eli alaotsakkeen 1a osalta 41 337,9 miljoonaa euroa ja alaotsakkeen 1 b osalta 6 536,0 miljoonaa euroa. Talousarvioesitys vuodeksi 2004 Neuvosto hyväksyi talousarvioesityksen vuodeksi 2004 (johon sisältyi EU:n 10:tä uutta jäsenvaltiota koskevat arviot) vuoden 2003 heinäkuussa. Alaotsakkeen 1a määrärahoja vähennettiin 160,0 miljoonalla eurolla verrattuna alustavaan talousarvioesitykseen, ja alaotsakkeen 1b määrärahat säilyivät alustavan talousarvioesityksen tasolla. Vuotta 2004 koskeva oikaisukirjelmä Komissio hyväksyi vuoden 2003 lokakuun lopussa vuotta 2004 koskevan alustavan talousarvioesityksen oikaisukirjelmän nro 2 (johon sisältyi EU:n 10:tä uutta jäsenvaltiota koskevat arviot), jossa määrärahatarpeiksi vahvistettiin 46 781,4 miljoonaa euroa, josta 40 245,4 miljoonaa euroa myönnettiin alaotsakkeelle 1a ja 6 536,0 miljoonaa euroa maaseudun kehittämiseen (alaotsake 1b). Vuoden 2004 talousarvion hyväksyminen Vuoden 2004 talousarvio (EU-15) hyväksyttiin vuoden 2003 joulukuussa. EMOTR:n tukiosastolle ehdotetut kokonaismäärärahat olivat 44 761,4 miljoonaa euroa eli alaotsakkeen 1a osalta 39 958,4 miljoonaa euroa ja alaotsakkeen 1b osalta 4 803,0 miljoonaa euroa. Lisätalousarvio nro 1/2004 Budjettivallan käyttäjä mukautti vuoden 2005 huhtikuussa EMOTR:n tukiosaston (EU-25) talousarviomäärärahoja vuodeksi 2004 lisätalousarviolla nro 1/2004, jonka 46 781,4 miljoonaa euroa jakautuivat seuraavasti: - alaotsakkeen 1a määrärahoiksi vahvistettiin 40 245,4 miljoonaa euroa, - alaotsakkeen 1b määrärahoiksi vahvistettiin 6 536,0 miljoonaa euroa. Lisätalousarvio nro 10/2004 Maatalousmarkkinoiden suotuisa kehitys vuonna 2003/2004 johti EMOTR:n tukiosaston vuoden 2004 alustavien talousarviomäärärahojen merkittävään alikäyttöön. Rakennerahastojen kasvaneiden maksumäärärahatarpeiden vuoksi komissio ehdotti EMOTR:n tukiosaston määrärahojen vähentämistä lisätalousarviossa nro 10/2004, jonka Euroopan parlamentti hyväksyi 2. joulukuuta 2004. Määrärahojen vähentäminen koski ainoastaan rahoitusnäkymien alaotsakkeeseen 1a kuuluvia ohjelmia, ja vähennyksen määrä oli 1,7 miljoonaa euroa. Näin ollen talousarvion kokonaismäärärahoja vähennettiin 46 781,4 miljoonasta eurosta 45 081,4 miljoonaan euroon seuraavasti: - alaotsake 1a: vuoden 2004 määrärahoja vähennettiin 38 545,4 miljoonaan euroon, - alaotsake 1b: vuoden 2004 määrärahoja vähennettiin 6 536,0 miljoonaan euroon. KÄYTTÖVARAT JA MÄÄRÄRAHOJEN HOITO A. Määrärahojen hoito Vuodeksi 2004 käytettävissä olevat määrärahat Käytettävissä olevien määrärahojen suuruus oli lopulta 45 080 785 000 euroa. Budjettivallan käyttäjä hyväksyi 41 200 000 euron suuruisen erikseen tehtävän määrärahasiirron varainhoitovuodelta 2003. Vuonna 2004 käytettävissä olevien määrärahojen käyttö Budjettitoimenpiteet Alla olevasta taulukosta käyvät ilmi vuonna 2004 toteutetut budjettitoimenpiteet: euroa 1. Käytettävissä olleet määrärahat – tavanomaiset määrärahat (TM) – erikseen esitetyt määrärahasiirrot (EEM) 2. Maksusitoumukset – jäsenvaltioiden toteuttamat menot TM:sta – menot EEM:sta – suorat tuet Maksusitoumukset yhteensä 3. Toteutuneet määrärahat – jäsenvaltioiden toteuttamat menot TM:sta – menot EEM:sta – suorat tuet Toteutuneet määrärahat yhteensä 4. Viran puolesta siirretyt määrärahat – jäsenvaltioiden toteuttamat menot TM:sta – jäsenvaltioiden toteuttamat menot EEM:sta – suorat tuet Viran puolesta siirretyt määrärahat yhteensä 5. Erikseen esitettävät määrärahasiirrot 6. Peruuntuvat määrärahat (= 1 – 2 – 5) | 45 080 785 000,00 41 200 000,00 42 608 520 270,96 41 200 000,00 2 110 823 926,05 44 760 544 197,01 42 608 520 270,96 41 200 000,00 658 618 528,22 43 308 338 799,18 0,00 0,00 1 452 205 397,83 1 452 205 397,83 49 500 000,00 311 940 802,99 | Viran puolesta siirretyt määrärahat Viran puolesta siirrettävät määrärahat muodostuvat maksusitoumusten ja talousarvioon otettujen määrärahojen erotuksesta. Komission vuoden 2004 menoja varten sitomat määrärahat olivat 1 452,21 miljoonaa euroa eikä varainhoitovuoden loppuun mennessä ollut tehty sitoumuksia maksumäärärahoja varten. Erikseen esitettävät määrärahasiirrot Komissio päätti esittää 25. kesäkuuta 2002 annetun neuvoston varainhoitoasetuksen (EY) 1605/2002 9 ja 149 artiklan mukaisesti erikseen tehtävää määrärahasiirtoa varainhoitovuodelta 2004 varainhoitovuoteen 2005 yhteensä 49,50 miljoonan euron edestä seuraavasti: - 8,3 miljoonaa euroa alamomentille 05.040101 Maatiloilla tehtävät investoinnit, - 8,1 miljoonaa euroa alamomentille 05.040107 Maatalouden ympäristötoimenpiteet, - 2,5 miljoonaa euroa alamomentille 05.040109 Maataloustuotteiden jalostuksen ja kaupan pitämisen parantaminen, - 14,2 miljoonaa euroa alamomentille 05.040110 Metsätalous – entinen järjestelmä, - 9,6 miljoonaa euroa alamomentille 05.040112 Maaseudun sopeuttamisen ja kehittämisen edistäminen, - 6,3 miljoonaa euroa alamomentille 05.040113 Muut maaseudun kehittämistoimet EMOTR:n tukiosastossa, - 0,5 miljoonaa euroa alamomentille 17.010404 Pilottitutkimus: rahoitusmalli eläintautiepidemioista aiheutuvien kustannusten kattamiseksi. Viran puolesta varainhoitovuodelta 2003 varainhoitovuoteen 2004 siirretyt määrärahat Seuraavassa taulukossa eritellään siirrettyjen määrärahojen käyttö varainhoitovuonna 2004: euroa 1. Siirretyt maksusitoumukset – jäsenvaltioiden toteuttamat menot – suorat tuet Yhteensä 2. Siirrettyjen määrärahojen vapautukset – jäsenvaltioiden toteuttamat menot – suorat tuet Yhteensä 3. Maksut – jäsenvaltioiden toteuttamat menot – suorat tuet Toteutuneet määrärahat yhteensä 4. Peruuntuvat määrärahat (= 1 + 2 – 3) – jäsenvaltioiden toteuttamat menot – suorat tuet Peruuntuneet siirretyt määrärahat yhteensä | – 290 027 351,56 290 027 351,56 – (4 980 533,16) (4 980 533,16) – 271 092 704,60 271 092 704,60 13 954 113,80 13 954 113,80 | Varainhoitovuoden 2003 erikseen esitettävät siirrot Komissio päätti esittää neuvoston varainhoitoasetuksen (EY) N:o 1605/2002 9 ja 149 artiklan mukaisesti erikseen tehtävää määrärahasiirtoa varainhoitovuodelta 2003 varainhoitovuoteen 2005 yhteensä 41,20 miljoonan euron edestä seuraavasti: Kyseessä on 8,7 miljoonaa euroa maataloustuotteiden jalostuksen ja kaupan pitämisen parantamista koskevalle alamomentille 05.040109 (B01-4060) ja 32,5 miljoonaa euroa metsätaloutta koskevalle alamomentille 05.040111 (B01-4070) (uusi järjestelmä, 31 artikla). EMOTR:n tukiosaston sisäiset siirrot Budjettivallan käyttäjä hyväksyi vuonna 2004 seuraavat siirrot: Määrärahasiirto nro 14/04 luvusta toiseen[1]: - luvuista 17.01 Terveys- ja kuluttaja-asioiden toimintalohkon hallintomenot(– 1 milj. euroa), 17.04 Elintarvikkeiden turvallisuus, eläinten terveys, eläinten hyvinvointi ja kasvien terveys (– 38 665 milj. euroa); - lukuun 17.04 Elintarvikkeiden turvallisuus, eläinten terveys, eläinten hyvinvointi ja kasvien terveys (+39 665 milj. euroa); Määrärahasiirto nro 07/04 luvusta toiseen (EMOTR:n ulkopuolella): - luvusta 05.01 Maatalouden hallintomenot (–0,5 miljoonaa euroa); Määrärahasiirto osastosta toiseen nro 13/04: - luvusta 05.02 Kasvituotteet (– 20 miljoonaa euroa) ja luvusta 05.03 Eläintuotteet” (– 80 miljoonaa euroa), - lukuun 17.04 Elintarvikkeiden turvallisuus, eläinten terveys, eläinten hyvinvointi ja kasvien terveys (+ 100 miljoonaa euroa). B. ENNAKKOMAKSUT Jäsenvaltioille maksetut ennakot Menojen kattamiseksi myönnettävät kuukausittaiset ennakkomaksut Yhteisen maatalouspolitiikan rahoituksesta 17. toukokuuta 1999 annetun neuvoston asetuksen (EY) N:o 1258/1999[2] 7 artiklassa säädetään, että komissio päättää ”myönnettävistä kuukausittaisista ennakkomaksuista hyväksyttyjen maksajavirastojen maksamien menojen perusteella”. Ennakot maksetaan jäsenvaltioille maksajavirastojen toteuttamia menoja seuraavan toisen kuukauden alussa. Järjestelmään kuuluvat tuet, jotka jäsenvaltiot maksoivat 16.10.2003–15.10.2004. Varainhoitovuonna 2004 ennakkomaksujen nettomäärä oli 42 649 720 270,96 euroa. Varainhoitovuonna 2004 tehdyt ennakkomaksupäätökset Komissio teki varainhoitovuonna 2004 12 ennakkomaksupäätöstä. Joulukuussa 2004 hyväksyttiin lisäennakko, jonka tarkoituksena oli mukauttaa varainhoitovuoden tukikelpoisten menojen kokonaismäärää. Ennakkomaksujen alentaminen ja keskeyttämiset Vuonna 2004 tehtiin jäsenvaltioille maksettujen ennakkomaksujen osalta– 78,36 miljoonan euron rahoitusoikaisu. VARAINHOITOVUODEN 2004 TALOUSARVION TOTEUTUMINEN Maatalousmarkkinoiden suotuisa yleiskehitys vuonna 2003/2004 ja eräät muut seikat vaikuttivat EMOTR:n tukiosaston menojen tasoon varainhoitovuoden 2004 talousarviossa ja johtivat määrärahojen huomattavaan käyttämättä jättämiseen. Koska määrärahoja jäi käyttämättä ja rakennerahastojen osalta käytettävissä olevia määrärahoja lisättiin, EMOTR:n tukiosaston määrärahat vähenivät 1,7 miljardia euroa. Varainhoitovuoden 2004 talousarvion toteuttaminen esitetään liitteessä olevassa taulukossa, josta käy ilmi myös alkuperäiseen lisätalousarvioon (nro 1/2004) sisältyvien määrärahojen ja lisätalousarvioon nro 10/2004 sisältyvien määrärahojen erotus. Lisätalousarviossa nro 1/2004 EU-25:n määrärahat olivat 46 781,4 miljoonaa euroa, ja lisätalousarviolla nro 10/2004 niitä vähennettiin 45 081,4 miljoonaan euroon. Niistä 0,5 miljoonaa euroa siirrettiin ympäristöasioiden pääosastolle ympäristöindikaattoreita koskevaa tutkimusta varten. Niinpä käytettävissä olevien määrärahojen määrä oli 45 080,9 miljoonaa euroa. Varainhoitovuoden 2004 maatalousmenot (kalastus ja eläinlääkintätoimenpiteet mukaan luettuina) olivat 44 719,3 miljoonaa euroa, eli määrärahoja jäi käyttämättä 2 061,5 miljoonaa euroa suhteessa alkuperäiseen talousarvioon (lisätalousarvio 1/2004). Kun otetaan huomioon määrärahojen aleneminen 1,7 miljardilla eurolla, tukiosaston määrärahojen lopullinen alikäyttö oli – 361,5 miljoonaa euroa suhteessa lisätalousarvion nro 10/2004 määrärahoihin. TALOUSARVION TOTEUTUMISTA KOSKEVAT HUOMAUTUKSET Alaotsake 1a Alaotsakkeen 1a osalta talousarvion määrärahoissa oli alikäyttöä kaikissa talousarvion luvuissa lukuun ottamatta lukua 05 07 (maatalousmenojen valvonta) ja 17 04 (elintarvikkeiden turvallisuus, eläinten terveys, eläinten hyvinvointi ja kasvinsuojelu), joissa esiintyi määrärahojen ylikäyttöä. Alikäyttö keskittyi kuitenkin seuraaviin lukuihin: - kasvituotteet: alikäyttö koski pääasiassa viljaa sekä peltokasvien, sokerin, kuitukasvien, hedelmien, vihannesten ja viinin suoria tukia, - eläintuotteet: alikäyttö koski pääasiassa maitoa ja naudanlihaa. Seuraavassa esitetään syitä siihen, miksi talousarvion eräät momentit toteutuivat talousarvion lopullisista määrärahoista poikkeavasti: Momentti 05 02 01: Viljan markkinatoimenpiteet Alaan vaikuttivat sisä- ja ulkomarkkinat sekä sääolosuhteet. Koska vuoden 2003 sadot olivat joka puolella maailmaa kehnot, useiden alaan liittyvien tuotteiden maailmanmarkkinahinnat nousivat suhteessa vuoden 2004 talousarvioennusteisiin. Niinpä vientiviljan määrät olivat alhaisemmat ja vientituet pienemmät kuin vuoden 2004 talousarviota valmisteltaessa huomioon otetut arviot. Sadon kehnouden vuoksi tuotantotukea saavan perunatärkkelyksen määrät olivat pienet, ja tärkkelyksen vientitueksi vahvistettiin lähes koko varainhoitovuodeksi ”0”, koska maissin Rotterdamin cif-maailmanmarkkinahinta oli korkea. Momentti 05 02 03: Suorat tuet peltokasvialalla Jäsenvaltioiden viljelyaloja ja satoja koskeva lopullinen tiedonanto (15.2.2004) johti siihen, että suoriin tukiin liittyvä menotaso oli alhaisempi kuin varainhoitovuoden 2004 talousarviota varten huomioon otettu menotaso. Momentti 05 02 05: Sokeri Viedyn sokerin määrät olivat huomattavasti pienemmät kuin varainhoitovuoden 2004 talousarviota laadittaessa huomioon otetut määrät, minkä vuoksi vientitukien määrät olivat alhaisemmat. Momentti 05 02 07: Kuitukasvit Alikäyttö johtui pääasiassa pienemmistä puuvillatuista, sillä Kreikka ja Espanja tuottivat vähemmän puuvillaa kuin varainhoitovuoden 2004 talousarviossa ennakoitiin. Momentti 05 02 08: Hedelmät ja vihannekset Talousarvion alikäyttö johtui lähinnä suotuisista markkinaolosuhteista, joiden vuoksi markkinoilta poistettiin vähemmän hedelmiä ja vihanneksia ja banaanien hinnat nousivat, jolloin niihin liittyvät tuet alenivat. Näistä toimenpiteistä johtuvien menojen taso oli alhaisempi kuin varainhoitovuoden 2004 talousarviota laadittaessa ennakoitiin. Momentti 05 02 09: Viini Alhainen tukitaso tällä alalla johtui vuonna 2003/2004 tuotetun viinin korkeasta laadusta. Niinpä erityistä tislausjärjestelmää ei sovellettu, eli julkisiin varastoihin tuli vähemmän alkoholia ja viinien väkevöimiseksi käytettiin pienempiä määriä rypäleen puristemehua. Momentti 05 03 01: Maito Maitotuotteiden sisä- ja ulkomarkkinoiden suotuisten olosuhteiden vuoksi rasvattoman maidon ja voin tuet pystyttiin vahvistamaan varainhoitovuoden 2004 talousarviossa huomioon otettua tasoa alhaisemmalle tasolle. Maidon lisämaksua perittiin yli neljä kertaa suuremmasta määrästä kuin varainhoitovuoden 2004 talousarviossa ennakoitiin, minkä vuoksi siitä saadut tulot olivat suuremmat. Momentti 05 03 02: Naudanliha Alhaisempi tukitaso johtui naudanlihan ja elävien eläinten vientimäärien pienenemisestä suhteessa varainhoitovuoden 2004 talousarvioon. Lisäksi koska vuonna 2001 sovelletun naudanlihan erityisen ostojärjestelmän rahoittamiseen liittyviä huomattavia määriä korvattiin jäsenvaltioille ennakoitua aikaisemmin (vuonna 2003 vuoden 2004 sijasta), varainhoitovuoden 2004 talousarvion määrärahoja ei tältä osin käytetty. Alaotsake 1b Momentti 05 04 01: Maaseudun kehittäminen (EU-15) EMOTR:n tukiosasto käyttää alaotsakkeen 1b määrärahoja kaudeksi 2000–2006 hyväksyttyjen 89 maaseudun kehittämisohjelman rahoittamiseen EU-15:ssä (asetus (EY) N:o 1257/1999). Varainhoitovuonna 2004 käytettävissä olleista määrärahoista 98 % maksettiin näistä ohjelmista aiheutuneiden tosiasiallisten kustannusten perusteella. Varainhoitovuodelta 2003 siirretty 41,9 miljoonan euron määrä maksettiin myös. Talousarvion määrärahojen huomattavaa alikäyttöä esiintyi seuraavien ohjelmien osalta: maatiloilla tehtävät investoinnit, varhaiseläke (entinen järjestelmä), maatalouden ympäristötoimenpiteet (entinen järjestelmä) ja metsätalous (entinen järjestelmä). Momentti 05 04 04: Siirtymäkauden tukiväline maaseudun kehittämistoiminnan rahoittamiseksi EMOTR:n tukiosastosta EMOTR:n tukiosasto käyttää tätä tukivälinettä vuonna 2004 kaudeksi 2004–2006 hyväksyttyjen maaseudun kehittämisohjelmien rahoittamiseen uusissa kymmenessä jäsenvaltiossa (asetus (EY) N:o 1257/1999). Talousarvion kaikki määrärahat sidottiin, ja maksujen määrä oli noin 628,9 miljoonaa euroa. Menojen jakautuminen toimenpiteiden taloudellisen luonteen mukaan EMOTR:n tukiosaston menoja on kahta päälajia: vientituet ja ns. interventiot, joita ovat suorat tuet, julkinen varastointi, markkinoilta poistaminen ja vastaavat toimet sekä muut menot. Kolmas menolaji eli maaseudun kehittämismenot ei sisälly vientitukiin eikä interventioihin. Vientituki Vientitukiin liittyneiden menojen määrä oli 3 384,2 miljoonaa euroa eli 7,6 % EMOTR:n tukiosaston kokonaismenoista vuonna 2004, siis lähes sama kuin vuonna 2003. Suorat tuet Tämän alamomentin menot olivat 29 824,5 miljoonaa euroa (peltokasvit 17 122,7 milj. euroa ja kotieläimet 8 783,2 milj. euroa), toisin sanoen 67 prosenttia vuoden 2004 kokonaismenoista, jotka olivat 44 760,5 miljoonaa euroa. Myöskin tämä prosenttiosuus säilyi lähes ennallaan vuoteen 2003 verrattuna. Suoriin tukiin kuuluvat menot on määritelty 17. toukokuuta 1999 annetun neuvoston asetuksen (EY) N:o 1259/1999 (EYVL L 160, s. 113) liitteessä. Varastointi Varastointikulut olivat 322,4 miljoonaa euroa, toisin sanoen vähemmän kuin yksi prosentti koko vuoden menoista, kun vastaava määrä vuonna 2003 oli kaksi prosenttia. Kulut koskivat pääasiassa viljaa (44,7 milj. euroa), viiniä (203,2 milj. euroa) ja sianlihaa (30,0 milj. euroa). Muut Muiden menojen määrä oli 11 229,3 miljoonaa euroa, toisin sanoen 25 prosenttia vuoden kokonaismäärästä. Tähän alamomenttiin sisältyvät menot, jotka eivät kuulu edellä mainittuihin ryhmiin. LIITE – VARAINHOITOVUOSI 2004 – EMOTR:N TUKIOSASTON MÄÄRÄRAHOJEN LOPULLINEN TÄYTÄNTÖÖNPANO [pic] [1] 38 665 miljoonaa euroa momenteilta 17.0401 ja 17.0404 momentille 17.0403. [2] EYVL L 160, 26.6.1999, s. 103.